ཟླ་འདིའི་ཕྱི་ཚེས་༡ཉིན་གྱི་སྔ་དྲོར་ཚ་བ་སྐྱིད་སྡུག་དབུས་སྤྱི་ཁྱབ་རྒྱུན་ལས་ཁང་གིས་དྷ་ས་མེག་གྷན་དུ་རྟེན་གཞི་བྱས་པའི་སྤྱི་ཁང་དང་ལས་ཁུངས་གསར་རྒྱག་ལེགས་གྲུབ་བྱུང་ནས།སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་གྱིས་དབུ་འབྱེད་གནང་སོང་།དབུ་འབྱེད་མཛད་སྒོའི་ཐོག་སྐུ་མགྲོན་གཙོ་བོ་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་དང་།དམིགས་བསལ་སྐུ་མགྲོན་སྤྱི་འཐུས་བློ་བཟང་ཡེ་ཤེས་གཉིས་ཀྱིས་དབུས།ཚ་བའི་དབུས་རྒྱུན་རྣམ་པ་དང་།ས་གནས་ཁག་གི་སྐུ་ཚབ།དྷ་སའི་ཁུལ་གྱི་ཚ་བའི་མི་མང་བཅས་འཛོམས་འདུག་ཅིང་།སྐབས་དེར་ཚ་བ་སྤྱི་ཁྱབ་ཁང་གི་ཚོགས་གཙོ་མཁན་པོ་པདྨ་ཆོས་འཕེལ་གྱིས་ཕེབས་བསུའི་གཏམ་བཤད་དང་ཚོགས་པ་ངོ་སྤྲོད་གནང་རྗེས།དབུས་རྒྱུན་དྲུང་ཆེ་བཅོ་ལྔས་ཚ་བ་དབུས་རྒྱུན་ལས་ཁང་གི་ལས་སྡོམ་སྙན་སྒྲོན།དེ་བཞིན་དྲུང་ཆེ་བསྟན་འཛིན་རབ་བསྟན་གྱིས་རྩིས་ཁྲ་སྙན་སྒྲོན་ཞུས་སོང་བ་མ་ཟད།གཞས་དང་ཞབས་བྲོ་ཁག་ཅིག་ཀྱང་འཁྲབ་སྟོན་བྱས་སོང་།མཛད་སྒོའི་ཐོག་དམིགས་བསལ་སྐུ་མགྲོན་སྤྱི་འཐུས་བློ་བཟང་ཡེ་ཤེས་ཀྱིས།ལས་སྡོམ་ནང་ཚ་བ་དབུས་རྒྱུན་ལས་ཁང་ནས་དེ་སྔོན་ཚ་བའི་ཁྱབ་ཁོངས་ཀྱི་དཀའ་ངལ་ཡོད་མཁན་རྣམས་ལ་རོགས་རམ་གནང་ཡོད་སྐོར་གསལ་བ་གཞིར་བཟུང་།སྤྱི་ཁང་གསར་རྒྱག་འདི་ནི་ཚང་མ་སྐྱིད་སྡུག་མཉམ་མྱོང་བྱེད་ས་ཞིག་གི་ཐོག་ནས་སོ་སོའི་རིག་གཞུང་གཅེས་སྐྱོང་ཡོང་ཐབས་དང་།འབྱུང་འགྱུར་མི་རབས་གསོ་སྐྱོང་བྱེད་རྒྱུ།དེ་ལས་ལྷག་པ་༧གོང་ས་མཆོག་ལ་དབུ་འོག་དཔུང་འདེགས་ཞུ་རྒྱུ་དང་།བཙན་བྱོལ་བོད་མིའི་སྒྲིག་འཛུགས་ལ་འཕྱ་གྲུ་མཉམ་འདེགས་བྱ་རྒྱུ།བོད་ཀྱི་རྩ་དོན་འཐབ་རྩོད་ལ་ཆ་ཤས་ལེན་ནས་འགན་འཁུར་རྒྱུ་བཅས་ལ་ཕན་ཐོགས་འབྱུང་ས་ཞིག་ཡོང་གལ་ཆེ་སྐོར་དང་།སྤྱི་ཁང་གསར་རྒྱག་ལེགས་འགྲུབ་བྱུང་བར་འཚམས་འདྲི་དང་དབུས་རྒྱུན་གསར་རྙིང་གཉིས་ལ་ལེགས་གསོའི་བསྔགས་བརྗོད།